РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 12

от заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет,
проведено на 09 октомври 2025 г.

Днес, 09 октомври 2025 г. от 11:00 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Арсения Тодорова – началник отдел „Съдебна статистика“ /СС/, дирекция „Съдебна карта, натовареност и съдебна статистика“ /СКНСС/, Ива Иванова – гл. експерт в отдел „СС“, дирекция „СКНСС“ и Бетина Димитрова – мл. експерт – юрисконсулт, в отдел „СКН“, дирекция „СКНСС“.

Заседанието протече при следния дневен ред:

1. Сигнал от д-р Ивайло Дерменджиев – председател на Висшия адвокатски съвет относно проблеми при разглеждане на дела от въззивните състави на Брачно отделение в Софийски градски съд.
(Сигнал вх. № ВСС-12000/28.07.2025 г.)

2. Проект на Анализ на натовареността на съдилищата през 2024 година.
(Отложена с решение по протокол № 11/12.09.2025 г., т. 1 на КСКНСС към СК на ВСС)

3. Писмо от г-жа Мариника Чернева – за председател на Върховния административен относно приложението на чл. 80, ал. 10 от Правилника за администрацията на съдилищата (ПАС).
(Писмо вх. № ВСС-13649/23.09.2025 г.)

4. Писмо от г-жа Николинка Чокоева – председател на ОС – Русе относно концепция за създаване на Апелативен съд в гр. Русе ведно със становища на компетентни институции и органи.
(Писмо вх. № ВСС-13830/26.09.2025 г.)

5. Решение по протокол № 25/10.09.2025 г., т. 1 на комисия „Управление на собствеността“ към ПВСС във връзка с постъпили писма от административните ръководители на РС – Бургас, ОС – Пловдив и РС – Пловдив относно необходимостта от създаване на самостоятелни центрове по медиация към районните съдилища. 
 (Писмо вх. № ВСС-12547/15.08.2025 г. РС-Бургас, писмо вх. № ВСС-12842/26.08.2025 г. и писмо вх. № ВСС-5877/26.08.2025 г. на ОС-Пловдив и РС-Пловдив)

6. Доклад от директора на дирекция „Правна“ в АВСС във връзка с постъпило писмо от министъра на правосъдието относно получено предложение от Съвета на Европа (СЕ) за участие в съвместен проект между СЕ, МП и ВСС в рамките на Инструмента за техническа подкрепа (ИТП) на Европейската комисия (ЕК) – за сведение.
(Писмо вх. № ВСС-13297/11.09.2025 г.)

7. Предложение от г-жа Арсения Тодорова – началник на отдел „Съдебна статистика“ и и.ф. директор на дирекция „СКНСС“ в АВСС относно изменение на длъжностните характеристики на служителите в дирекцията.

	По дневния ред:

ОТНОСНО точка 1 от дневния ред: Сигнал от д-р Ивайло Дерменджиев – председател на Висшия адвокатски съвет относно проблеми при разглеждане на дела от въззивните състави на Брачно отделение в Софийски градски съд.
(Сигнал вх. № ВСС-12000/28.07.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.  Да се изпрати писмо до председателя на Софийски градски съд, с  което да бъде изискана подробна информация относно броя на отделенията в съда, броя на съставите във всяко отделение, броя на съдиите във всяко отделение, вида и броя на разглежданите дела, както и броя и заетостта на съдебните зали.
2. Информацията по т. 1, да бъде изискана и от  административните ръководители на ОС – Варна, ОС – Пловдив, ОС – Бургас, ОС – Велико Търново и ОС – Благоевград.

3. Възлага на експертните сътрудници към комисията след получаване на информацията по т. 1 и т. 2, същата да бъде обобщена и внесена в заседание на комисията.

ОТНОСНО точка 2 от дневния ред: Проект на Анализ на натовареността на съдилищата през 2024 година.
(Отложена с решение по протокол № 11/12.09.2025 г., т. 1 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема проект на Анализ на натовареността на съдилищата през 2024 г., изготвен съгласно чл. 30, ал. 5, т. 12 от Закона за съдебната власт. 

2. Внася проект на Анализ на натовареността на съдилищата през 2024 г. в заседание на съдийската колегия на Висшия съдебен съвет, насрочено за 21.10.2025 г., като предлага на СК на ВСС да приеме следните решения:
     ПРОЕКТ
 
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРИЕМА Анализ на натовареността на съдилищата през 2024 г., изготвен на основание чл. 30, ал. 5, т. 12 от Закона за съдебната власт. 

2. Анализът на натовареността на съдилищата през 2024 г. ДА СЕ ПУБЛИКУВА на Интернет-страницата на Висшия съдебен съвет в раздел „Постоянни комисии“, „Комисия съдебна карта, натовареност и съдебна статистика“, „Анализи и доклади“.

ОТНОСНО точка 3 от дневния ред: Писмо от г-жа Мариника Чернева – за председател на Върховния административен относно приложението на чл. 80, ал. 10 от Правилника за администрацията на съдилищата (ПАС).
(Писмо вх. № ВСС-13649/23.09.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:
	
1. Да се изиска информация от административните ръководители на административните съдилища за констатирани проблеми при прилагането на чл. 80, ал. 10 от ПАС.

 2. Възлага на експертните сътрудници към комисията след получаване на информацията по т. 1, същата да бъде обобщена и внесена в заседание на комисията.

ОТНОСНО точка 4 от дневния ред: Писмо от г-жа Николинка Чокоева – председател на ОС – Русе относно концепция за създаване на Апелативен съд в гр. Русе ведно със становища на компетентни институции и органи.
(Писмо вх. № ВСС-13830/26.09.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Да се изпрати писмото ведно с материалите към него на министъра на правосъдието, за изразяване на становище.

2. Да се изпрати писмото ведно с материалите към него на и.ф. Главен прокурор на Р. България, за изразяване на становище.

3. Възлага на експертните сътрудници към комисията след постъпване на становищата по т. 1 и т. 2, същите да бъдат внесени в заседание на комисията.

ОТНОСНО точка 5 от дневния ред: Решение по протокол № 25/10.09.2025 г., т. 1 на комисия „Управление на собствеността“ към ПВСС във връзка с постъпили писма от административните ръководители на РС – Бургас, ОС – Пловдив и РС – Пловдив относно необходимостта от създаване на самостоятелни центрове по медиация към районните съдилища. 
 (Писмо вх. № ВСС-12547/15.08.2025 г. РС-Бургас, писмо вх. № ВСС-12842/26.08.2025 г. и писмо вх. № ВСС-5877/26.08.2025 г. на ОС-Пловдив и РС-Пловдив)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение писма с вх. № ВСС – 12547/15.08.2025 г. от административния ръководител на Районен съд – Бургас и вх. № ВСС – 12842/26.08.2025 г. от административните ръководители на Окръжен съд – Пловдив и Районен съд – Пловдив.

2. Да се изпратят писма до административните ръководители на Районен съд – Бургас и Районен съд – Пловдив, с които да бъдат уведомени, че към настоящия момент не са налице условията на чл. 7, ал. 3 от Наредба  № 11 от 30.10.2023 г. за структурата и организацията на дейността на съдебните центрове по медиация, приета от ВСС. Исканията ще бъдат отново разгледани след установена натовареност на центровете и наличие на условията в наредбата.

ОТНОСНО точка 6 от дневния ред: Доклад от директора на дирекция „Правна“ в АВСС във връзка с постъпило писмо от министъра на правосъдието относно получено предложение от Съвета на Европа (СЕ) за участие в съвместен проект между СЕ, МП и ВСС в рамките на Инструмента за техническа подкрепа (ИТП) на Европейската комисия (ЕК) – за сведение.
(Писмо вх. № ВСС-13297/11.09.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.	Приема за сведение доклада от директора на дирекция „Правна“ в АВСС във връзка с постъпило писмо от министъра на правосъдието.
ОТНОСНО точка 7 от дневния ред: Предложение от г-жа Арсения Тодорова – началник на отдел „Съдебна статистика“ и и.ф. директор на дирекция „СКНСС“ в АВСС относно изменение на длъжностните характеристики на служителите в дирекцията.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема предложението за изменение и допълнение на длъжностните характеристики на служители в дирекцията. 

2. Одобрява проектите за изменение и допълнение на длъжностните характеристики за длъжностите в отдел „Съдебна карта и натовареност“ в дирекция „Съдебна карта, натовареност и съдебна статистика“ в АВСС. 

3. Изпраща длъжностните характеристики по т. 2 на главния секретар на ВСС за предприемане на действия по компетентност, съгласно правомощията му по чл. 355, ал. 5, т. 1 и т. 2 от Закона за съдебната власт. 

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС:  / п /

			ДАНИЕЛА МАРЧЕВА